Zmluva o kúpe ojazdeného motorového vozidla


Zmluva o kúpe ojazdeného motorového vozidla

medzi zmluvnými stranami

Divadlo Aréna
ako Kupujúci
a
Matej Krumpár
ako Predávajúci
zo dňa 20. novembra 2018
Táto Zmluva o kúpe ojazdeného motorového vozidla (Zmluva) je uzatvorená na základe ust. § 409 a nasl. zákona č. 513/1991 Zb. Obchodný zákonník (OBZ)
MEDZI:
(1) príspevkovou organizáciou Divadlo Aréna so sídlom Viedenská cesta 10, 851 01 Bratislava, zriadenou Bratislavským samosprávnym krajom k 1. 4. 2002 zriaďovateľskou listinou č. OKŠ -002/2002, IČO: 30 777 810, DIČ: 2020809450, IČ DPH: SK 2020809450, zastúpenou Mgr. art. Jurajom Kukurom, riaditeľom ako kupujúcim (Kupujúci) na jednej strane a
(2) Matejom Krumpárom, nar. 11. 08. 1980, rod. číslo: 800811/6149, bydliskom Krásnohorská 3160/5, 851 07 Bratislava – Petržalka, bankové spojenie: Tatra banka, č. účtu v tvare IBAN: SK45 1100 0000 0026 1632 0845  ako predávajúcim (Predávajúci) na druhej strane
(každá ako Zmluvná strana a spoločne ako Zmluvné strany).

ZMLUVNÉ STRANY SA DOHODLI NA NASLEDUJÚCOM:
1. ÚČEL ZMLUVY
Účelom Zmluvy je stanovenie základných podmienok a úprava vzájomných práv a povinností Zmluvných strán, ktoré sa vzťahujú na predmet Zmluvy.
2. PREDMET ZMLUVY
2.1 Predmetom Zmluvy je záväzok Predávajúceho odovzdať Kupujúcemu a previesť na Kupujúceho vlastnícke právo k predmetu kúpy podľa bodu 2.2 a záväzok Kupujúceho prevziať predmet kúpy a uhradiť Predávajúcemu kúpnu cenu podľa bodu 3.1.

2.2 Predmetom kúpy podľa Zmluvy je ojazdené motorové vozidlo:


značka:



SMART
obchodný názov:


  SMART

druh:



osobné vozidlo

výrobca vozidla (podvozku):
SMART GMBH, DEU

VIN:



WME01MC011H068441

druh (typ) karosérie:

AE KABRIOLET

farba:



šedá metalíza

evidenčné číslo vozidla:

BL436KV

číslo technického preukazu:

PE 806105

dátum prvej evidencie vozidla:
1. 10. 2014


rok výroby:


27. 7. 2001

stav tachometra:


125 050 km


(„Motorové vozidlo“).
3. KÚPNA CENA A PLATOBNÉ PODMIENKY
3.1 Zmluvné strany sa dohodli, že kúpna cena za Motorové vozidlo je suma v celkovej výške 1 900,00 EUR (slovom: jedentisícdeväťsto eur) (Kúpna cena). Zmluvné strany uvádzajú, že Kúpna cena zodpovedá technickému stavu Motorového vozidla, jeho veku a primeranej opotrebovanosti.
3.2 Kupujúci je povinný uhradiť Kúpnu cenu Predávajúcemu bankovým prevodom na č. účtu Predávajúceho uvedený v bode (2) v lehote do 7 (slovom: siedmich) dní odo dňa účinnosti tejto Zmluvy.
3.3 Za deň zaplatenia Kúpnej ceny sa považuje deň pripísania finančných prostriedkov vo výške podľa bodu 3.1 na č. účtu Predávajúceho uvedený v bode (2).

4. ODOVZDANIE, NADOBUDNUTIE VLASTNÍCKEHO PRÁVA A PREPIS V PRÍSLUŠNEJ EVIDENCII
4.1 Predávajúci je povinný odovzdať Motorové vozidlo Kupujúcemu v sídle Kupujúceho v deň podpisu Zmluvy / na mieste Zmluvnými stranami vopred dohodnutom.

4.2 Predávajúci je povinný odovzdať Kupujúcemu všetky doklady a príslušenstvo patriace k Motorovému vozidlu na mieste podľa bodu 4.1 v deň podpisu Zmluvy. Predávajúci je povinný Kupujúcemu odovzdať (i) veľký technický preukaz, (ii) malý technický preukaz, (iii) 1 x kľúče od Motorového vozidla, (iv) zákonnú výbavu -trojuholník, lekárnička, (v) servisnú knižku – NIE JE, (vi) návod na obsluhu vozidla NIE JE, a (vii) iné príslušné doklady - žiadne, ktoré Predávajúci nadobudol pri kúpe alebo ďalšom používaní Motorového vozidla.

4.3 Vlastnícke právo k Motorovému vozidlu prechádza na Kupujúceho momentom jeho odovzdania Predávajúcim podľa bodu 4.1.

4.4 Kupujúci je povinný na svoje náklady v deň podpisu Zmluvy bezodkladne obstarať všetky úkony vyžadované v zmysle všeobecne záväzných právnych predpisov v súvislosti s prevodom vlastníckeho práva k Motorovému vozidlu na základe Zmluvy, najmä registráciu na príslušnom dopravnom inšpektoráte. Predávajúci sa v tejto súvislosti zaväzuje poskytnúť Kupujúcemu všetku súčinnosť, ktorá bude v zmysle všeobecne záväzných právnych predpisov potrebná.
5. VYHLÁSENIA ZMLUVNÝCH STRÁN
5.1 Zmluvné strany si navzájom vyhlasujú, že každé z vyhlásení uvedené v tomto bode 5 je v deň podpisu Zmluvy pravdivé, úplné, presné a nie je zavádzajúce. Každá zo Zmluvných strán vyhlasuje druhej Zmluvnej strane, že:

5.1.1 má nevyhnutnú spôsobilosť, právomoc a oprávnenie uzatvoriť a plniť povinnosti podľa Zmluvy,
5.1.2 Zmluva a všetky ostatné dokumenty, ktoré Zmluvná strana uzatvorí v súvislosti so Zmluvou, budú po ich podpise predstavovať platné záväzky tejto Zmluvnej strany v súlade s ich podmienkami,
5.1.3 si text Zmluvy prečítala a plne mu porozumela, ďalej vyhlasuje a potvrdzuje, že Zmluva vyjadruje jej skutočnú, slobodnú a vážnu vôľu, nie je uzatváraná v tiesni, v omyle, ani za nápadne nevýhodných podmienok a na znak súhlasu s jej obsahom Zmluvu vlastnoručne podpisuje,
5.1.4 Zmluva predstavuje úplnú dohodu Zmluvných strán týkajúcu sa kúpy a predaja Motorového vozidla, ktoré je predmetom Zmluvy a nahrádza v celom rozsahu akékoľvek predchádzajúce dojednania, či návrhy uvádzané v korešpondencii, či na rokovaniach, či už ústne alebo písomne, ku ktorým došlo pred uzavretím Zmluvy a

5.1.5 sa zaväzuje vyvinúť maximálne úsilie v dobrej viere za účelom poskytnutia si vzájomnej pomoci a spolupráce pri realizácii a plnení povinností podľa Zmluvy.
5.2 Predávajúci vyhlasuje, že:

5.2.1 je výlučným vlastníkom Motorového vozidla,
5.2.2 vo vzťahu k Motorovému vozidlu nie je vedené žiadne súdne, správne, exekučné alebo iné konanie a nie sú mu známe žiadne okolnosti, ktoré by mohli viesť k začatiu týchto konaní,
5.2.3 na Motorovom vozidle neviaznu žiadne ťarchy alebo práva Tretích osôb,
5.2.4 Motorové vozidlo nemá žiadne vady, o ktorých by vedel a na ktoré by bol povinný upozorniť Kupujúceho pri uzatváraní tejto Zmluvy,
5.2.5 informoval Kupujúceho o technickom stave Motorového vozidla, Motorové vozidlo slúži svojmu účelu a určeniu,

5.2.6 nedošlo k neoprávnenému zásahu do konštrukcie Motorového vozidla, dokladov vozidla a identifikátorov vozidla, ktorými sú identifikačné číslo Motorového vozidla, VIN a iné označenia Motorového vozidla a jeho komponentov určujúcich identitu Motorového vozidla.

5.3 Kupujúci vyhlasuje, že:

5.3.1 pred podpisom Zmluvy bol Predávajúcim v rozsahu uvedenom v Zmluve oboznámený s technickým stavom Motorového vozidla, Motorové vozidlo si pred jeho prevzatím mal možnosť obzrieť, mal možnosť absolvovať skúšobnú jazdu a spoliehajúc sa na vyhlásenia Predávajúceho Motorové vozidlo kupuje,
5.3.2 Motorové vozidlo kupuje v stave, ktorý bol opísaný Predávajúcim a v akom sa nachádza ku dňu podpisu tejto Zmluvy,

5.3.3 pri odovzdaní a prevzatí Motorového vozidla prevzal od Predávajúceho aj nasledovné príslušenstvo a doklady: (i) veľký technický preukaz, (ii) malý technický preukaz, (iii) 1 x kľúče od Motorového vozidla, (iv) základnú a zákonnú výbavu, (v) príslušné doklady, (vi) návod na obsluhu Motorového vozidla.
6. ZODPOVEDNOSŤ ZA VADY A ZÁNIK ZMLUVY
6.1 Predávajúci zodpovedá za všetky vady, ktoré má Motorové vozidlo do okamihu prechodu nebezpečenstva škody na Motorovom vozidle na Kupujúceho, nakoľko Kupujúceho osobitne neupozornil na žiadne vady Motorového vozidla.
6.2 Predávajúci nezodpovedá za také vady, ktoré vznikli po prechode nebezpečenstva škody vonkajšími udalosťami a nespôsobil ich Predávajúci alebo osoby, s ktorých pomocou Predávajúci plnil svoj záväzok.

6.3 Kupujúci je oprávnený odstúpiť od Zmluvy v prípade, ak:

6.3.1 Predávajúci nesplní svoju povinnosť odovzdať Motorové vozidlo Kupujúcemu v súlade s bodom 4.1,
6.3.2 Predávajúci nesplní svoju povinnosť odovzdať Kupujúcemu všetky doklady a príslušenstvo patriace k Motorovému vozidlu v súlade s bodom 4.2,
6.3.3 na Kupujúceho neprejde vlastnícke právo k Motorovému vozidlu v súlade s bodom 4.3,
6.3.4 Predávajúci nevykoná úkony súvisiace s prevodom vlastníckeho práva k Motorovému vozidlu na základe Zmluvy v súlade s bodom 4.4,
6.3.5 sa preukáže, že v momente záväzkovo-právnej účinnosti Zmluvy ktorékoľvek z vyhlásení Predávajúceho podľa bodu 5 nebolo pravdivé, úplné alebo presné.

6.4 Predávajúci je oprávnený odstúpiť od Zmluvy v prípade, ak:

6.4.1 Kupujúci nesplní svoju povinnosť uhradiť Kúpnu cenu v súlade s bodom 3,
6.4.2 sa preukáže, že v momente záväzkovo-právnej účinnosti Zmluvy ktorékoľvek z vyhlásení Kupujúceho podľa bodu 5 nebolo pravdivé, úplné alebo presné.

6.5 V prípade zániku Zmluvy podľa bodov 6.3 a 6.4 Zmluva zaniká doručením takéhoto prejavu vôle druhej Zmluvnej strane a Zmluvné strany sú si povinné vrátiť navzájom poskytnuté plnenia.
7. Zmeny a dodatky

7.1 Pokiaľ Zmluva neustanovuje inak, akékoľvek zmeny, dodatky a doplnenia Zmluvy (vrátane jej príloh) môžu byť prijaté iba na základe písomnej dohody oboch Zmluvných strán, a to formou písomných a očíslovaných dodatkov k Zmluve, podpísaných oboma Zmluvnými stranami alebo osobami oprávnenými konať v mene Zmluvných strán.
8. Oznámenie a komunikácia

8.1 Pokiaľ v Zmluve nie je uvedené inak, akékoľvek oznámenie alebo akákoľvek iná formálna komunikácia medzi Zmluvnými stranami súvisiaca so Zmluvou musí byť realizovaná v písomnej forme a vyhotovená v slovenskom jazyku a adresátovi musí byť zaslaná alebo doručená osobne, poštou (formou doporučenej zásielky) alebo kuriérskou službou prostredníctvom kontaktných údajov Zmluvnej strany uvedených v tejto Zmluve alebo na také iné kontaktné údaje, ktoré si Zmluvné strany navzájom oznámia v súlade so Zmluvou.
8.2 Akékoľvek oznámenie alebo akákoľvek iná formálna komunikácia sa, na účely Zmluvy, považuje za riadne doručenú v deň doručenia zásielky adresátovi, ak bola zásielka doručená osobne, poštou alebo kuriérskou službou (formou doporučenej zásielky) alebo ak adresát odmietne zásielku prevziať, dňom odmietnutia prevzatia zásielky. V prípade zaslania zásielky faxom, v deň faxového prenosu, ak bola zásielka odoslaná do 15:00 hod. v ktorýkoľvek Pracovný deň, v ostatných prípadoch v Pracovný deň nasledujúci po dni odoslania, a to všetko za predpokladu, že originál faxovej správy bol spôsobom uvedeným v prvom odseku tohto bodu doručený adresátovi do 3 (slovom: troch) kalendárnych dní odo dňa jej doručenia faxom.

9. Úplná dohoda

9.1 Zmluva predstavuje úplnú dohodu Zmluvných strán v súvislosti s kúpou a predajom ojazdeného Motorového vozidla, ktoré je predmetom Zmluvy a nahrádza všetky predchádzajúce zmluvy a dohody uzatvorené medzi Zmluvnými stranami v súvislosti s plnením predmetu Zmluvy.
10. Rozhodné právo a riešenie sporov
10.1 Zmluva sa riadi právnymi predpismi Slovenskej republiky.
10.2 Pokiaľ Zmluva neustanovuje inak, vzájomné vzťahy Zmluvných strán v Zmluve výslovne neupravené sa budú riadiť príslušnými ustanoveniami OBZ.

10.3 Bez toho, aby tým bolo dotknuté ktorékoľvek ustanovenie Zmluvy, Zmluvné strany sa dohodli, že použitie akéhokoľvek ustanovenia ktoréhokoľvek všeobecne záväzného právneho predpisu Slovenskej republiky, ktoré nie je kogentné, je výslovne vylúčené v rozsahu, v ktorom by jeho použitie mohlo meniť (či už úplne alebo čiastočne) význam alebo obsah ktoréhokoľvek ustanovenia Zmluvy.
10.4 Všetky spory, nezrovnalosti, otázky alebo nejasnosti sa Zmluvné strany zaväzujú riešiť predovšetkým dohodou a vzájomnými rokovaniami za účelom dosiahnutia dohody o prípadných sporoch, nezrovnalostiach, otázkach alebo nejasnostiach. Tieto rokovania musia byť vedené v dobrej viere a s cieľom zachovania účelu sledovaného Zmluvou oboma Zmluvnými stranami. V prípade, ak takúto dohodu nebude možné dosiahnuť, je každá zo Zmluvných strán oprávnená iniciovať spor, ktorého prejednanie a rozhodnutie bude patriť do právomoci príslušných súdov Slovenskej republiky.
11. Oddeliteľnosť ustanovení a právne nástupníctvo

11.1 Jednotlivé ustanovenia Zmluvy sú vymáhateľné nezávisle od seba a neplatnosť ktoréhokoľvek z nich nebude mať žiaden vplyv na platnosť ostatných ustanovení, s výnimkou prípadov, kedy je z dôvodu dôležitosti povahy alebo inej okolnosti týkajúcej sa takéhoto neplatného ustanovenia zrejmé, že dané ustanovenie nemôže byť oddelené od ostatných príslušných ustanovení.
11.2 V prípade, ak niektoré z uvedených ustanovení bude neplatné, pričom jeho neplatnosť bude spôsobená niektorou jeho časťou, bude dané ustanovenie platiť tak, ako keby bola predmetná časť vypustená. Ak však takýto postup nie je možný, Zmluvné strany sa zaväzujú zabezpečiť uskutočnenie všetkých krokov potrebných za tým účelom, aby bolo dohodnuté ustanovenie s podobným účinkom, ktorým sa neplatné ustanovenie v súlade s príslušným právnym predpisom nahradí.

11.3 Práva a povinnosti každej zo Zmluvných strán založené Zmluvou prechádzajú aj na jej právnych nástupcov.
12. Platnosť a účinnosť Zmluvy
12.1 Zmluva nadobúda platnosť dňom jej podpisu Zmluvnými stranami alebo osobami oprávnenými konať v mene Zmluvných strán, a to momentom podpisu osoby podpisujúcej ako poslednej v poradí a účinnosť dňom nasledujúcim po dni jej zverejnenia na webovom sidle Kupujúceho.
13. Prílohy

13.1 Neoddeliteľnou súčasťou Zmluvy sú nasledovné prílohy:

Príloha 1:
Výklad Zmluvy
14. Jazyk a vyhotovenia
14.1 Zmluva vrátane všetkých jej príloh je vyhotovená v slovenskom jazyku.
14.2 Zmluva je spísaná v dvoch (2) identických vyhotoveniach, z ktorých každá zo Zmluvných strán obdrží bezprostredne po ich podpise po jednom (1) vyhotovení.

Na dôkaz čoho každá zo Zmluvných strán podpísala túto Zmluvu.

V Bratislave dňa 20. novembra 2018
V mene Kupujúceho:

podpis:


....................................................................

titul, meno a priezvisko:
Mgr. art. Juraj Kukura

funkcia:

riaditeľ

kupujúci
V Bratislave dňa 20. novembra 2018

Predávajúci:

podpis:


....................................................................

titul, meno a priezvisko:
Matej Krumpár
predávajúci
Príloha 1
Výklad Zmluvy

Pokiaľ nie je v Zmluve výslovne uvedené inak a pokiaľ ani z kontextu v jednotlivom prípade nevyplýva niečo iné, nižšie uvedené výrazy napísané s veľkým začiatočným písmenom majú v Zmluve nasledovný význam:
Kupujúci znamená príspevková organizácia Divadlo Aréna so sídlom Viedenská cesta 10, 851 01 Bratislava, zriadená Bratislavským samosprávnym krajom k 1. 4. 2002 zriaďovateľskou listinou č. OKŠ -002/2002, IČO: 30 777 810, DIČ: 2020809450, IČ DPH: SK 2020809450, zastúpená Mgr. art. Jurajom Kukurom, riaditeľom,
Motorové vozidlo znamená ojazdené motorové vozidlo, ktoré je opísané v bode 2.2 Zmluvy,
OBZ znamená zákon č. 513/1991 Zb. Obchodný zákonník v znení neskorších právnych predpisov,
Pracovný deň znamená deň, ktorý nie je sobotou, nedeľou ani dňom pracovného pokoja, ani dňom pracovného voľna v Slovenskej republike,
Predávajúci znamená Matej Krumpár, nar. 11. 8. 1980, rod. číslo: 800811/6149, bydliskom: Krásnohorská 3160/5, 851 07 Bratislava – Petržalka,
Tretia osoba znamená osoba odlišná od Predávajúceho a Kupujúceho,
Zmluvná strana alebo Zmluvné strany Kupujúci a/lebo Predávajúci každý samostatne alebo Kupujúci a Predávajúci spoločne.

